*IŠ EUROPOS SĄJUNGOS STRUKTŪRINIŲ FONDŲ LĖŠŲ BENDRAI FINANSUOJAMO
PROJEKTO NR. 09.2.1-ESFA-V-719-01-0001 „KOKYBĖS KREPŠELIS“* **NACIONALINĖS ŠVIETIMO AGENTŪROS IR SAVIVALDYBĖS PARTNERYSTĖS SUTARTIS**

\_\_\_\_\_\_\_\_\_\_\_\_\_ Nr. \_\_\_\_\_\_\_\_\_\_\_\_\_\_\_\_\_

Vadovaudamiesi (-osi) Kokybės krepšelio skyrimo bendrojo ugdymo mokykloms tvarkos aprašo (toliau – Kokybės krepšelio aprašas), patvirtinto Lietuvos Respublikos švietimo ir mokslo ministro 2018 m. rugpjūčio 29 d. įsakymu Nr. V-707 (Lietuvos Respublikos švietimo, mokslo ir sporto ministro 2021 m. kovo 30 d. įsakymo Nr. V-496 redakcija), 8 ir 9 punktais,

atsižvelgdami (-os) į tai, kad Lietuvos Respublikos švietimo, mokslo ir sporto ministro 2019 m. gegužės 27 d. įsakymu Nr. V-637 „Dėl finansavimo skyrimo projektui, pateiktam pagal 2014–2020 metų Europos Sąjungos fondų investicijų veiksmų programos 9 prioriteto „Visuomenės švietimas ir žmogiškųjų išteklių potencialo didinimas“ įgyvendinimo priemonę 09.2.1-ESFA-V-719 „Kokybės krepšelis“ šioje partnerystės sutartyje nurodytam projektui įgyvendinti yra skirtos Europos Sąjungos (toliau - ES) struktūrinių fondų ir (arba) Lietuvos Respublikos valstybės biudžeto lėšos (toliau - projektui skirtos finansavimo lėšos),

suprasdami (-os) tai, kad projekto finansavimo taisykles *inter alia* apibrėžia ne tik ši partnerystės sutartis, bet ir 2014-2020 metų Europos Sąjungos fondų investicijų veiksmų programos 9 prioriteto „Visuomenės švietimas ir žmogiškųjų išteklių potencialo didinimas“ 09.2.1-ESFA-V-719 priemonės „Kokybės krepšelis“ projektų finansavimo sąlygų aprašas, patvirtintas 2018 m. lapkričio 23 d. Lietuvos Respublikos švietimo ir mokslo ministro įsakymu Nr. V-926 „Dėl 2014-2020 metų Europos Sąjungos fondų investicijų veiksmų programos 9 prioriteto „Visuomenės švietimas ir žmogiškųjų išteklių potencialo didinimas“ 09.2.1-ESFA-V-719 priemonės „Kokybės krepšelis“ projektų finansavimo sąlygų aprašo patvirtinimo“ (toliau – Aprašas) ir jame nurodyti nacionaliniai ir ES teisės aktai,

**Nacionalinė švietimo agentūra** (toliau - projekto vykdytojas), reorganizavimo būdu 2019 m. rugsėjo 1 d. perėmusi Ugdymo plėtotės centro teises ir pareigas, atstovaujama ..................................................

 ir

**..................... savivaldybės administracija** (toliau - partneris), atstovaujama .......................... veikiančio pagal ...........................................................................,

toliau - Šalys, sudaro šią Iš Europos Sąjungos struktūrinių fondų lėšų bendrai finansuojamo projekto Nr. 09.2.1-ESFA-V-719-01-0001 „Kokybės krepšelis“ Nacionalinės švietimo agentūros ir savivaldybės partnerystės sutartį (toliau - Sutartis).

1. Sutarties dalykas
	1. Sutartyje nustatomi projekto Nr. 09.2.1-ESFA-V-719-01-0001 „Kokybės krepšelis“ (toliau – projektas) įgyvendinimo reikalavimai, finansavimo tvarka ir sąlygos.
2. Šalių teisės, įsipareigojimai ir atsakomybė
	1. Šalys įsipareigoja visapusiškai bendradarbiauti ir įskaitant, bet tuo neapsiribojant, skirti žmogiškuosius, intelektinius, materialinius ir kitokio pobūdžio išteklius, reikalingus ir leidžiančius tinkamai vykdyti projektą (pasiekti tikslus, uždavinius, rezultatus) ir jį reglamentuojančius teisės aktus bei šią Sutartį.
	2. Šalys susitaria, vykdydamos Sutartį, laikytis projekto įgyvendinimą, finansavimą ir sąlygas reglamentuojančių teisės aktų.
	3. Nė viena iš Šalių neatsako už visišką ar dalinį įsipareigojimų pagal Sutartį neįvykdymą, jeigu ji įrodo, kad įsipareigojimų neįvykdė dėl nenugalimos jėgos (*force majeure*) aplinkybių, atsiradusių po Sutarties įsigaliojimo dienos.
	4. Nenugalimos jėgos (*force majeure*) aplinkybių sąvoka apibrėžiama ir Sutarties šalių teisės, pareigos ir atsakomybė esant šioms aplinkybėms reglamentuojamos Lietuvos Respublikos civilinio kodekso 6.212 straipsnyje ir Atleidimo nuo atsakomybės esant nenugalimos jėgos (*force majeure*) aplinkybėms taisyklėse, patvirtintose Lietuvos Respublikos Vyriausybės 1996 m. liepos 15 d. nutarimu Nr. 840 „Dėl Atleidimo nuo atsakomybės esant nenugalimos jėgos (*force majeure*) aplinkybėms taisyklių patvirtinimo“.
3. Kokybės krepšelio lėšos
	1. Projekto vykdytojas projektui įgyvendinti naudoja projektui skirtas finansavimo lėšas, kurių dydis kiekvienos mokyklos atveju nustatomas Kokybės krepšelio aprašo 6 ir 7 punktuose nustatyta tvarka. Projektui pagal šią Sutartį įgyvendinti skiriamos lėšos toliau vadinamos Kokybės krepšelio lėšomis. Mokyklomis toliau vadinamos mokyklos, kurių savininko teises ir pareigas įgyvendina savivaldybė (partneris) ir kurios dalyvauja projekte.
	2. Kokybės krepšelio lėšos skaičiuojamos ir skiriamos vieną kartą visam mokyklos veiklos tobulinimo plano įgyvendinimo laikotarpiui.
	3. Projekto vykdytojas perveda partneriui 85 % Kokybės krepšelio lėšų per 5 darbo dienas po to, kai yra tinkamai atlikti visi šie veiksmai:
		1. Projekto vykdytojui pateiktas šios Sutarties 4 punkte nustatyta tvarka ir sąlygomis patvirtintas mokyklos veiklos tobulinimo dviejų mokslo metų trukmės planas (Sutarties priedas Nr. 2).
		2. Projekto vykdytojui pateikta rekomenduojamos projekto vykdytojo patvirtintos formos sutartis tarp partnerio ir mokyklos (Sutarties priedas Nr. 1). Sutarties tarp partnerio ir mokyklos pateikimo terminas gali būti atidėtas atskiru projekto vykdytojo sprendimu dėl objektyvių priežasčių (pvz. mokykla reorganizuojama ir pan.).
	4. Šalys susitaria, kad mokyklų veiklos tobulinimo planų (projekto veiklų) įgyvendinimas turi būti baigtas iki 2023 m. rugpjūčio 31 d. Šis terminas gali būti pratęstas, vadovaujantis Lietuvos Respublikos švietimo, mokslo ir sporto ministro 2018 m. rugpjūčio 29 d. įsakymo Nr. V-707 „Dėl Kokybės krepšelio skyrimo bendrojo ugdymo mokykloms tvarkos aprašo patvirtinimo“ (2021 m. kovo 30 d. įsakymo Nr. V-496 redakcija) 2.2 punktu iki 6 (šešių) mėnesių, patvirtinant kiekvienos mokyklos veiklos tobulinimo plano įgyvendinimo pratęsimo laikotarpį projekto vykdytojo įsakymu (toliau - Įgyvendinimo laikotarpio pabaiga). Šalys susitaria, kad projekto vykdytojas kompensuoja partneriui jo iš nuosavų lėšų padengtą dalį, t.y. 15 % Kokybės krepšelio lėšų, pervesdamas kompensaciją ne vėliau kaip iki Įgyvendinimo laikotarpio pabaigos metų gruodžio 31 d., jei partneris įvykdo visas Kokybės krepšelio aprašo 15 punkte numatytas sąlygas, o būtent:

|  |  |  |
| --- | --- | --- |
|  | Pažymėti taikytiną | Pradinis rodiklis |
| * + 1. partnerio švietimo įstaigose padidėjo ikimokyklinio ir priešmokyklinio ugdymo procese dalyvaujančių 3–5 metų vaikų dalis (proc.) arba

partnerio bendrosiose bendrojo ugdymo mokyklose padidėjo perėjusių iš specialiųjų mokyklų (klasių) mokinių dalis (proc.), turinčių didelių specialiųjų ugdymosi poreikių, ir (ar) mokinių, turinčių labai didelių specialiųjų ugdymosi poreikių, o specialiosiose mokyklose (klasėse) ugdomų tokių mokinių dalis atitinkamai sumažėjo (proc.) |  |  |
| * + 1. partnerio bendrojo ugdymo mokyklose padidėjo mokytojų, turinčių vienos pareigybės ar didesnį darbo krūvį, dalis (proc.) arba

partnerio bendrojo ugdymo mokyklose padidėjo vienai sąlyginei mokytojo pareigybei tenkančių mokinių skaičius; |  |  |
| * + 1. sumažėjo partnerio bendrojo ugdymo mokyklų 1–8 klasių komplektų, kurie yra jungtiniai, dalis (proc.) arba

padidėjo bendrojo ugdymo mokyklų bendrosios paskirties pirmų klasių komplektų, kuriuose yra ne daugiau kaip 24 mokiniai, ir 5, 9 (I gimnazijos), III gimnazijos klasių komplektų, kuriuose yra ne daugiau kaip 30 mokinių, dalis (proc.). |  |  |

Už kiekvieną Sutarties 3.4.1. – 3.4.3. punktuose numatytą, bet neįvykdytą sąlygą kompensacija mažinama vienu trečdaliu (5 proc. Kokybės krepšelio lėšų).

* 1. Partneris įsipareigoja pateikti projekto vykdytojui ataskaitą apie atitikimą Kokybės krepšelio aprašo 15 punkte (Sutarties 3.4.1. – 3.4.3. punktuose) numatytiems reikalavimams ne vėliau kaip iki Įgyvendinimo laikotarpio pabaigos. Projekto vykdytojas įvertina ataskaitą per 20 dienų nuo jos gavimo. Partneris įsipareigoja užtikrinti, kad ne vėliau kaip per 1 mėnesį nuo Įgyvendinimo laikotarpio pabaigos projekto vykdytojui būtų pateikta mokyklos vadovo patvirtinta mokyklos veiklos tobulinimo ataskaita už visą projekto įgyvendinimo laikotarpį, parengta pagal Sutarties priedą Nr. 3.
	2. Partneris iš projekto vykdytojo gautas Kokybės krepšelio lėšas per 5 darbo dienas perveda mokykloms ir per 3 darbo dienas pateikia projekto vykdytojui mokėjimo pavedimo kopiją. Partneris nuosavą Kokybės krepšelio lėšų dalį (15%) įsipareigoja pervesti mokykloms: (i) vieną kartą (ne vėliau kaip iki 2022 m. kovo 31 d.) arba (ii) du kartus lygiomis dalimis (7,5% - ne vėliau kaip iki 2022 m. kovo 31 d.; likusius 7,5% – ne vėliau kaip iki 2023 m. kovo 31 d.). Partneris per 3 darbo dienas pateikia projekto vykdytojui mokėjimo pavedimų kopijas.
	3. Projekto vykdytojas gali nedelsiant sustabdyti šios Sutarties vykdymą ir lėšų išmokėjimą, jei mokyklos ir/ar partneris nevykdo ar netinkamai vykdo teisės aktų ar sutarčių, reglamentuojančių projekto įgyvendinimą, reikalavimus.
	4. Projekto vykdytojas įsipareigoja mokėti partneriui 0,02 % dydžio delspinigius už kiekvieną pradelstą dieną nuo pavėluotos pervesti Krepšelio lėšų sumos, jei, partneriui ir mokykloms tinkamai įvykdžius savo įsipareigojimus, projekto vykdytojas vėluoja pervesti Kokybės krepšelio lėšas Sutartyje nustatytais terminais.
	5. Partneris įsipareigoja mokėti projekto vykdytojui 0,02 % dydžio delspinigius nuo pavėluotos pervesti mokykloms Krepšelio lėšų sumos, jei partneris vėluoja pervesti mokykloms Kokybės krepšelio lėšas, gautas iš projekto vykdytojo, Sutarties 3.6 punkte nustatytais terminais.
	6. Partneris įsipareigoja mokėti projekto vykdytojui baudą, kurios dydis – 10 % nuo nepervestos Kokybės krepšelio lėšų sumos, jei partneris vėluoja pervesti mokykloms nuosavas Kokybės krepšelio lėšas (15%) Sutarties 3.6 punkte nustatytais terminais. Ši bauda Šalių laikoma minimaliais projekto vykdytojo nuostoliais.
1. Mokyklos veiklos tobulinimo plano rengimas, derinimas ir tvirtinimas, įgyvendinimo stebėsena
	1. Projekto vykdytojas skiria mokyklos veiklos tobulinimo konsultantą, kuris konsultuoja mokyklos veiklos tobulinimo planą rengiančias mokyklas.
	2. Partneris ne vėliau kaip per 10 darbo dienų nuo mokyklos parengto mokyklos tobulinimo plano gavimo dienos įformina jame suderinimo žymą, jei šis atitinka projektą reglamentuojančių teisės aktų reikalavimus. Suderintą planą partneris teikia projekto vykdytojui ne vėliau kaip iki 2021 m. gruodžio 31 d.
	3. Projekto vykdytojas ne vėliau kaip per 10 darbo dienų nuo mokyklos tobulinimo plano gavimo iš partnerio dienos įformina jame suderinimo žymą, jei šis atitinka projektą reglamentuojančių teisės aktų reikalavimus ir yra suderintas su partneriu. Suderintą planą projekto vykdytojas grąžina mokyklai.
	4. Mokyklos vadovas (ar kitas tinkamai įgaliotas asmuo) ne vėliau kaip per 3 darbo dienas nuo plano gavimo tvirtina mokyklos veiklos tobulinimo planą, suderintą su partneriu ir projekto vykdytoju. Mokyklos veiklos tobulinimo planas per 3 darbo dienas nuo jo patvirtinimo dienos pateikiamas projekto vykdytojui ir nuo to momento laikomas neatskiriama šios Sutarties dalimi (priedas Nr. 4).
	5. Mokyklos veiklos tobulinimo planas gali būti koreguojamas. Koreguotas mokyklos veiklos tobulinimo planas rengiamas, derinamas ir tvirtinamas Sutarties 4.1-4.4 punktuose nustatyta tvarka.
	6. Mokyklos veiklos tobulinimo planas ir koreguotas mokyklos veiklos tobulinimo planas, pridėtas prie šios Sutarties kaip jos priedas Nr. 4 Sutarties 4.4. punkte nustatyta tvarka, laikomas Sutarties dalimi.
	7. Mokyklos veiklos plano įgyvendinimo stebėseną atlieka abi Šalys.
2. Kokybės krepšelio lėšų naudojimas
	1. Mokyklos naudoja Kokybės krepšelio lėšas tik mokyklos veiklos tobulinimo plane numatytoms veikloms įgyvendinti, neviršydamos kiekvienam uždaviniui numatyto lėšų limito, tačiau privalo įgyvendinti visas kiekvienai veiklai numatytas priemones. Mokyklos privalo Kokybės krepšelio lėšas laikyti atskiroje sąskaitoje ir išlaidų mokėjimą vykdyti iš šios sąskaitos.
	2. Jeigu mokyklos veiklos tobulinimo plane numatytoms veikloms finansuoti išleista mažiau, nei buvo suplanuota (numatyta plane), mokykla turi teisę rengti mokyklos veiklos plano papildymą, kuris derinamas ir tvirtinamas Sutarties 4.1-4.4 punktuose nustatyta tvarka ir tampa neatskiriama Sutarties dalimi. Mokyklos veiklos tobulinimo plano papildymai turi būti rengiami ir organizuojami taip, kad jie būtų suderinti ir patvirtinti (Sutarties 4.1-4.4 punktuose nustatyta tvarka) ne vėliau kaip iki 2023 m. balandžio 30 d. Mokyklos veiklos tobulinimo plano papildymai turi būti įgyvendinami ir organizuojami taip, kad visos projekto veiklos būtų baigtos įgyvendinti ne vėliau kaip iki Įgyvendinimo laikotarpio pabaigos.
	3. Mokyklos veiklos tobulinimo plane, koreguotame plane ar jų papildymuose numatytoms veikloms neišleistos Kokybės krepšelio lėšos grąžinamos projekto vykdytojui iki projekto veiklų vykdymo pabaigos.
	4. Projektui skirtos finansavimo lėšos (Kokybės krepšelio lėšos) negali būti skiriamos apmokėti ugdymo reikmėms, t.y. toms mokyklos veikloms ir darbuotojams (priemonėms), kurioms mokymo lėšos privalo būti skirtos LR Vyriausybės nustatyta tvarka (iš Klasės krepšelio).
3. Kitos projekto vykdytojo teisės ir pareigos
	1. Projekto vykdytojas turi teisę bet kada pareikalauti partnerio pateikti visus su projekto įgyvendinimu susijusius dokumentus (valdomus tiek partnerio, tiek mokyklų).
	2. Projekto vykdytojas privalo skirti konsultantą mokykloms planuoti veiklos tobulinimą ir stebėti jo įgyvendinimą.
4. Kitos partnerio teisės ir pareigos
	1. Partneris turi teisę konsultuotis su projekto vykdytoju projekto vykdymo klausimais.
	2. Partneris sutinka, kad informacija apie jį, kaip partnerį, trumpas projekto aprašymas, paraiškos kodas ir Kokybės krepšelio lėšų suma būtų skelbiami svetainėje [www.esinvesticijos.lt](http://www.esinvesticijos.lt).
	3. Partneris sutinka, kad informaciją apie pažeidimus, nustatytus įgyvendinant projektą, įgyvendinančioji institucija ir Lietuvos Respublikos švietimo, mokslo ir sporto ministerija ar kita ES struktūrinės paramos naudojimą kontroliuojanti institucija skelbtų viešai.
	4. Partneris sutinka, kad projekto partneris, įgyvendinančioji institucija ir Lietuvos Respublikos švietimo, mokslo ir sporto ministerija atskleistų su projektu susijusią informaciją kitoms ES struktūrinės paramos naudojimą kontroliuojančioms institucijoms, kiek tai susiję su struktūrinių fondų valdymo ir kontrolės mechanizmų užtikrinimu.
	5. Partneris privalo saugoti su projekto įgyvendinimu susijusius dokumentus teisės aktų nustatyta tvarka ir terminais (tačiau bet kuriu atveju ne trumpiau, nei 5 metus po projekto veiklų įgyvendinimo pabaigos) ir nedelsiant pateikti juos projekto vykdytojui prašant.
	6. Partneris privalo vykdyti projekto priežiūros komiteto, kuris stebi projekto įgyvendinimo pažangą, rekomendacijas.
	7. Partneris įsipareigoja užtikrinti, kad būtų gauti fizinių ir juridinių asmenų sutikimai teikti jų duomenis (pvz., asmens duomenis, sutarčių sąlygas) įgyvendinančiajai institucijai, Lietuvos Respublikos švietimo, mokslo ir sporto ministerijai ir kitoms ES struktūrinių fondų paramos naudojimą kontroliuojančioms institucijoms, jeigu toks sutikimas reikalingas.
	8. Partneris privalo užtikrinti, kad jam ar projekto vykdytojui būtų perduodamos visos teisės į projekto įgyvendinimo metu iš projektui skirtų finansavimo lėšų įsigyto ar sukurto turto nuosavybę. Įgyvendinančioji institucija ir Lietuvos Respublikos švietimo, mokslo ir sporto ministerija turi teisę naudotis projekto įgyvendinimo metu parengtais dokumentais ir gautais duomenimis.
	9. Partneris įsipareigoja savo nuosavomis lėšomis (ne iš Kokybės krepšeliui skirtų lėšų) apdrausti arba pavesti mokykloms jų nuosavomis lėšomis (ne iš Kokybės krepšeliui skirtų lėšų) apdrausti projekto įgyvendinimui skirtą ilgalaikį turtą, kuriam įsigyti ar sukurti buvo gautas ES fondų finansavimas, maksimaliu turto atkuriamosios vertės draudimu nuo visų galimų rizikos atvejų ir, projekto vykdytojui paprašius, nedelsiant pateikti projekto vykdytojui draudimo poliso kopiją. Turtas turi būti apdraustas Projekto įgyvendinimo laikotarpiui nuo tada, kai yra sukuriamas ar įsigyjamas. Draudiminio įvykio atveju partneris turi atkurti prarastą turtą, taip pat turi užtikrinti, kad tokio įsipareigojimo laikytųsi ir mokyklos.
	10. Partneris įsipareigoja:
		1. projekto vykdytojui teikti dokumentus lietuvių kalba arba išverstus į lietuvių kalbą.
		2. užtikrinti, kad projekto įgyvendinimas vyktų sklandžiai ir mokyklos laikytųsi projektą reglamentuojančių teisės aktų ir sutarčių.
		3. įgyvendindamas projektą, laikytis viešumo, lygiateisiškumo, skaidrumo ir nešališkumo principų.
		4. laikytis įgyvendinančiosios institucijos patvirtintuose dokumentuose nustatytų pirkimų priežiūros reikalavimų, kurie skelbiami įgyvendinančiosios institucijos svetainėje [www.esf.lt](http://www.esf.lt/).
		5. teikti projekto vykdytojui, įgyvendinančiajai institucijai, Lietuvos Respublikos švietimo, mokslo ir sporto ministerijai ir kitoms ES struktūrinių fondų naudojimą kontroliuojančioms institucijoms duomenis ar dokumentus, reikalingus vertinant įgyvendintas veiklas, patirtas išlaidas ir pasiektus rodiklius bei užtikrinti, kad teikiami dokumentai būtų sistemiškai surūšiuoti, teisingi, aiškūs, atsekami, palyginami bei pakankami išlaidoms pagrįsti.
5. Baigiamosios nuostatos
	1. Sutartis įsigalioja nuo to momento, kai ją pasirašo Sutarties Šalys, ir galioja tol, kol Šalys įvykdo visus savo įsipareigojimus pagal šią Sutartį arba Sutartis nutraukiama.
	2. Sutartis sudaryta dviem vienodą teisinę galią turinčiais egzemplioriais, po vieną kiekvienai Šaliai.
	3. Sutartis vykdoma vadovaujantis Lietuvos Respublikos ir ES teisės aktais. Šalių ginčai, kilę dėl jos vykdymo, sprendžiami teisme Lietuvos Respublikos įstatymų nustatyta tvarka.
	4. Dokumentai gali būti teikiami naudojantis saugiu elektroniniu parašu, patvirtintu galiojančiu kvalifikuotu sertifikatu, įsigytu iš registruotų sertifikavimo paslaugų teikėjų pagal Lietuvos Respublikos elektroninės atpažinties ir elektroninių operacijų patikimumo užtikrinimo paslaugų įstatymą, teikiant juos šioje Sutartyje nurodytais šalių elektroninio pašto adresais.
	5. Šalys privalo viena kitą informuoti apie savo adreso, pavadinimo, projekto sąskaitos numerio, elektroninio pašto adreso ar atsakingų asmenų kontaktinių duomenų, kuriuos viena kitai nurodė Sutartyje, pasikeitimą. Šalis, neįvykdžiusi šio reikalavimo, negali pareikšti pretenzijų ar atsikirtimų, kad kitos Šalies veiksmai, atlikti pagal paskutinius jai žinomus duomenis, neatitinka Sutarties sąlygų arba ji negavo pranešimų, kurie buvo siųsti pagal šiuos duomenis.
	6. Partnerio adresas ir rekvizitai:

|  |  |
| --- | --- |
|  | **................................savivaldybės administracija** |
| Juridinio asmens kodas |  |
| Adresas |  |
| Telefonas |  |
| El. paštas |  |
| Projekto sąskaitos numeris |  |
| Atsakingi asmenys ir kontaktai |  |

* 1. Projekto vykdytojo adresas ir rekvizitai:

|  |  |
| --- | --- |
|  | **Nacionalinė švietimo agentūra** |
| Juridinio asmens kodas |  |
| Adresas |  |
| Telefonas |  |
| El. paštas |  |
| Projekto sąskaitos numeris |  |
| Atsakingi asmenys ir kontaktai |  |

1. Sutarties priedai
	1. 1 priedas. Sutarties tarp partnerio ir mokyklos forma.
	2. 2 priedas. Mokyklos veiklos tobulinimo plano forma.
	3. 3 priedas. Mokyklos veiklos tobulinimo ataskaitos forma.
	4. 4 priedas. Mokyklos veiklos tobulinimo planas, suderintas projekto vykdytojo ir patvirtintas mokyklos (kai bus parengtas ir sudarytas Sutartyje nustatyta tvarka).

**Parašai:**

|  |  |
| --- | --- |
| **Nacionalinė švietimo agentūra**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(*vardas, pavardė, pareigos*) | **............................savivaldybės administracija**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(*vardas, pavardė, pareigos*) |